Menara Tokyo

, tau mega dikelala enggau nama Menara Radio Jipun (, ) nya menara pemerati enggau komunikasyen bepalan di pelilih menua Shiba-koen di Minato, Tokyo, Jipun, ke udah tembu digaga kena taun 1958. Enggau peninggi , menara tu nyadi menara pemadu tinggi ba menua Jipun nyentuk ke pengaga Tokyo Skytree kena taun 2012. Iya nyadi menara kisi ti diiri enggau inspirasyen ari Menara Eiffel, lalu dicat chura burak enggau banda entarabansa ngambika nitihka atur pengelikun angin.

Batang penatai pemisi menara tu iya nya dagang temuai enggau pengawa nyuwa antena. FootTown, siti begunan empat ringkat ke terus ba baruh menara, endur muzium, restoran, enggau kedai. Berangkat ari nya, temuai ulih nemuai ngagai dua buah palan pemerati. Dek Terubah dua ringkat (suba dikelala enggau nama Palan Pemerati Besai) bepeninggi , lalu Dek Atas ke mit agi (suba dikelala enggau nama "Palan Pemerati Spesyel") nyampau peninggi . Nama-nama nya ditukar berindik ari pengawa ngemanahka dek atas dalam taun 2018. Menara nya dicat baru tiap lima taun, lalu begunaka kandang maya setaun dikena nembuka proses nya.

Kena taun 1961, antena transmisyen udah ditambah. Antena-antena tu dikena ungkup penabur radio enggau televisyen lalu diatu mantaika signal ungkup media baka NHK, Televisyen TBS, enggau Televisyen Fuji. Peninggi menara nya enda engkeman ungkup perambu penabur digital terestrial Jipun ke diperambu ungkup bulan Julai 2011, enggau ungkup kandang menua Tokyo. Menara digital ke tinggi agi, dikelala enggau nama Tokyo Skytree, udah tembu digaga kena 29 Februari 2012. Menara Tokyo udah nyadi palan ke tampak sereta suah ayan ba media ke diatur ba Tokyo.

Kereban sanding

Kategori:Koordinat ba Wikidata
Kategori:Artikel ti ngundan teks jaku Jipun